**Kedves Versenyző!**

Iskolánk új, korszerű laboratóriumokkal bővült. Az új laborokban számos biológia, fizika és kémia kísérletet végezhetnek el a diákok. Ebben a feladatban egy logót és az Öveges Programról egy tájékoztatót készítesz a minta alapján! A dokumentum készítéséhez szükséges fájlok az **U:\2015\_alkalmazói** nevű mappában **Komplex\_I\_2015** található. A C: meghajtó gyökerében hozz létre egy mappát! A mappa neve a neved és osztályod legyen! A **Forrás** mappát másold át a saját néven készült mappádba. A munkádat ebbe a mappába mentsd el! Ha végeztél a feladat elkészítésével, a mappát másold a V: meghajtó gyökerébe!

Feladatod két részből áll. Grafika és szövegszerkesztés.

**Grafika:**

1. Képed mérete 600×600 képpont legyen! A fájlodat **logo.jpg** néven mentsd a kijelölt helyre!
2. A képen a középkék színkódja: R=22, G=155, B=214, az alkalmazott betű típusa Times New Roman, Arial és Arial Black. A betű méretét úgy válaszd meg, hogy esztétikus legyen! Használd a **címer.jpg** és az **EU.jpg** képeket a logód kialakításához!

**Szövegszerkesztés:**

1. A szövegből hiányzó részeket neked kell beírnod. A beírt szövegben ne legyen olyan helyesírási hiba, amit a Word piros hullámos vonallal jelez!
2. Készíts fejlécet és láblécet! A fejlécbe a Saját neved szerepeljen! A lábléc tartalmazza az oldalszámot a minta alapján.
3. A címet WordArt segítségével alakítsd ki a minta alapján!
4. Betű típusok Arial és Calibri. A „Partner iskolák” cím 16, a szöveg 11 pontos. A minta alapján állítsd be a félkövér, döntött betűstílusokat. Alkalmazz szóaláhúzást!
5. A bekezdések igazítását és típusát a minta alapján állítsd be! A bekezdések közötti távolságot térközállítással valósítsd meg!  
   A második bekezdés sorköze 1,5 legyen. A beszúrt kép **kémia\_óra.jpg**. Méretezd a képet a méretarány megtartásával úgy, hogy a kép szélessége 3 cm legyen!
6. A bekeretezett szöveget alakítsd felsorolássá a minta szerint! A keretezett szöveg baloldalán lévő kép az általad készített **logo.jpg**. Méretezd a méretarány megtartásával 7 cm szélességűre! Ha nem készült el a rajzod, használd a **minta.jpg** képet!
7. Illeszd be a **mikoszkopok.jpg** és a **lebeg.jpg** képeket az adott helyre! Méretezd a képeket a méretarány megtartásával úgy, hogy minden kép szélessége 3 cm legyen! A képek elforgatási szöge 30° a megfelelő irányban. A papírtekercs alakzatot deformáld a minta szerint! A beírt szöveget a látvány szerint alakítsd!
8. Alkalmazz oldalszegélyt a minta szerint!

**Jó munkát a versenyzéshez!**