**Kedves Versenyző!**

Ebben a feladatban 3 dokumentumot kell elkészítened, egyet **Worddel**, egy táblázatot **Excellel** és egyet **Painttel**. A kész dokumentumot mintaként kinyomtatva megkapod.

* A C: meghajtó gyökerében hozz létre egy mappát! A mappa neve a neved és osztályod legyen! Minden munkádat ebbe a mappába készítsd el! Ebbe mappába kell mentened a kész dokumentumokat a megfelelő néven.
* A feladat megoldásához szükséges dokumentumokat az **U:\FIAT2015\Komplex2** mappában találod meg **laborórák.xlsx és meghívó.docx** néven.

1. **feladat – Excel táblázatkezelés**

Iskolánk új, korszerű laboratóriumokkal bővült. Az új laborokban számos biológia, fizika és kémia kísérletet végezhetnek el a diákok. A **laborórák.xlsx** állomány mutatja, hogy az egyes osztályok összesen hány fizika, kémia, biológia órán vettek rész a laborban, illetve tantárgyanként hány kísérletet végeztek el egy vizsgált időszakban. Nyisd meg a táblázatot és végezd el a következő feladatokat.

A számításokat képletek vagy függvények segítésével oldd meg. Az eredményeket - ahol nem egész számok - 1 tizedes jegy pontossággal számold ki.

1. Számold ki az összes megtartott órát és elvégzett kísérletet osztályonként, illetve tantárgyanként.
2. Jelenítsd meg a megtartott órák és kísérletek átlagát osztályonként és tantárgyanként.
3. A táblázat alatt a B31-34-es cellákba számold ki a következőket:

B32: a legtöbb elvégzett fizikai kísérlet száma egy osztály által.

B33: a legkevesebb elvégzett biológiai kísérlet száma.

B34: a részt vevő osztályok száma.

B35: legalább 30 fős osztályok száma.

B36: a gimnazisták által elvégzett összes kémiai kísérlet.

1. Ha az összes megtartott óra 100%, akkor az E32-34-es cellákba írasd ki, hogy ennek hány %-a volt fizika, kémia és biológia.
2. Az előző feladat eredményeiből készíts egy kördiagramot, amely a %-os eloszlást mutatja.  
   A diagram tartalmazzon jelmagyarázatot és a pontos értékeket is (%-ban). Körül sötétkék szegély veszi körül.
3. Formázd meg a táblázatot a mintának megfelelően:

* oszlopszélesség, tartalom igazításának a beállítása;
* címek félkövérek, némelyik elforgatva;
* szegélyezés, ahol adatok vagy számítások találhatók;
* a számítást tartalmazó cellák háttérszíne világoskék;
* az osztálylétszám tartalmazza a fő kifejezést (ügyelj arra, hogy úgy kell beírni, hogy később tudjál vele számolni);
* nevezd át a munkalapot *laborra.*

1. **feldat - Paint – grafika**

Készíts a Paint programmal egy zászlót a minta alapján. A zászló 600x400 pont, háttere világoskék, a rajta kör alakban elhelyezkedő 12 csillag sárga és 50x50 pont nagyságú. Munkádat **zászló.png** néven ments el.

1. **feladat – Word szövegszerkesztés**

Készíts Worddel a Labor megnyitása alkalmából egy meghívót. Nyisd meg a **meghívó.docx** fájlt és végezd el a feladatokat.

1. A lap mérete A/4-es, a margók jobb és bal oldalon 1,5 cm-esek. A betűtípus Times New Roman vagy Ariel, betűméret 10, 12, 14 vagy 48 pont.
2. Az első sort (meghívó) írd be és formázd meg.
3. Formázd meg a dokumentumot; betűmért, stílus, behúzások, igazítások, sorköz, térköz, kialakítása a minta szerint.
4. Alkalmazz listajelet a felsorolásoknál.
5. Az időpont, helyszín, regisztrációs részt behúzással és tabulátorokkal alakíts ki és tegyél ki dupla vonalas szegélyt.
6. Készítsd el a lábjegyzeteket.
7. Lásd el a dokumentumot oldalszegéllyel.
8. Helyezd el a *zászló.png* képet megfelelő arányba nagyítva a minta szerint.

**Eredményes versenyzést kívánunk!**